- 165 — 
„Tekintve azon bizonytalan helyzetet, melyben egyesü- 
letünk jelenleg van, azon ismeretlen viszonyt, mely szak- 
osztályunk és a természettudományi szakosztály között 
fennáll: Alulirottak következő indítványt ajánljuk el- 
fogadásra : 
Az orvosi szakosztály küldjön ki egy 5 tagu bizott- 
ságot, melynek feladatává teszszük: 
a) megállapítani azon irányt, melyben a szakosztály 
további működése czélszerííen történhetik. 
h) érintkezésbe lépni e czélra a természettudományi 
szakosztálylyal. 
Ezen bizottság eljárásáról már a legközelebbi szak- 
osztályi ülésen tartozik beszámolni." 
Ez az indítvány egyhangúlag elfogadtatott. A záros határ- 
idő, mely alatt ezen bizottságnak eljárásáról számot kellett 
adni, különösen üdvösnek mutatkozott elannyira, hogy a 
bizottság már egy hét múlva bemutathatta az orvosi szak- 
osztálynak új alapszabály-tervezetét. Ezen tervezet szerint az 
egyesület hivatalos czíme „pozsonyi orvos -természettudományi 
egyesület" lenne, melynek két szakosztálya van: az orvosi és a 
természettudományi. Mindegyik szakosztály teljesen önállóan 
működnék külön tisztviselőkkel, melyek a központi tiszt- 
viselőkkel együtt a központi választmányt képeznék. A köz- 
gyűlés választja a központi tisztviselőket, míg mindegyik szak- 
osztály külön-külön választja a saját tisztviselőit. Az orvosi 
szakosztály tagjai ezen alapszabály-tervezetet még ugyanabban 
a gyűlésben elfogadták és határozatba ment, hogy az egyesület 
eddigi választmányi tagjai hivassanak egybe, hogy az alapszabály- 
tervezetet megvitassák és intézkedjenek, hogy egy rendkívüli 
közgyűlés hivassék egybe, mely a maga részéről is az új 
alapszabályok életbeléptetéséhez hozzá járuljon. A. választmány 
már november hó 25-én gyűlést is tartott amely a maga 
részéről az alapszabály-tervezetet elfogadta és egy rendkívüli 
közgyűlés egybehivását elhatározta. 
A közgyíílés 1891. évi deczember 2-án meg is tartatott 
és az erről szóló jegyzőkönyv így hangzik: 
